*Shtojca Nr.5: Model i statutit për ndërmarrjen sociale që do të regjistrohet si Fondacion*

**STATUTI I \_\_\_\_\_\_\_\_\_\_\_\_\_\_\_**

*(Të vendoset emri i Fondacionit)*

1. **DISPOZITAT THEMELORE**

**Neni 1**

Ky statut përcakton rregullat e organizimit, funksionimit dhe të veprimtarisë së fondacionit \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*të vendoset emri i plotë i fondacionit*), shkurtesa zyrtare e së cilës është: \_\_\_\_\_\_\_\_\_\_\_\_\_\_\_\_\_\_\_.

**Neni 2**

Dispozitat e këtij statuti zbatohen nga Bordi Drejtues i fondacionit *(Në tekstin e mëtejmë: Bordi)* dhe të gjithë personat e angazhuar për dhe rreth veprimtarisë së\_\_\_\_\_\_\_\_\_\_\_\_\_\_\_*(të vendoset emri i plotë fondacionit).*

**Neni 3**

1. Ky Statut është dokumenti kryesor i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(të vendoset emri i plotë i fondacionit).

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(të vendoset emri i plotë i fondacionit) zhvillon veprimtarinë e saj në përputhje me Ligjin Nr. 06/L- 043 për Lirinë e Asociimit në Organizata Joqeveritare dhe Ligji Nr. 06/L-022 për Ndërmarrjet Sociale, këtë Statut dhe legjislacionin në fuqi.

3. Të gjitha dokumentet zyrtare të fondacionit duke përfshirë rregulloret, procedurat, manualet dhe politikat zhvillimore janë në përputhje me këtë Statut dhe legjislacionin në fuqi.

**Neni 4**

**Forma e organizmit**

(*të vendoset emri i plotë i fondacionit*) është organizatë joprofitabile, e cila në përputhje me përkufizimin e dhënë në Nenin 17 dhe Nenin 19.1 (1.2) të Ligjit Nr. 06/L- 043 për Lirinë e Asociimit në Organizata Joqeveritare (Në tekstin e mëtejmë: Ligji), ka formën e organizimit si Fondacion.

**Neni 5**

**Parimi për jo përfitim**

1. Fondacioni nuk shpërndan të ardhura ose fitime për asnjë person.

2. Pasuritë, të ardhurat dhe fitimet e Fondacionit përdoren për të mbështetur qëllimet jofitimprurëse të tij.

3. Pasuritë, të ardhurat dhe fitimet e Fondacionit nuk përdoren për të sjellë drejtpërdrejtë ose tërthorazi përfitime, për ndonjë themelues, drejtor, zyrtar, anëtar, punonjës ose donatorë të Fondacionit, përveç pagesës për personat e punësuar që kryejnë punë për fondacionin.

4. Fondacioni mund të angazhohet në aktivitete ekonomike me qëllim të mbështetjes së aktiviteteve të saja jofitimprurëse, në pajtim me Nenin 35 të Ligjit, me kusht që të ardhurat e realizuara përmes aktiviteteve ekonomike të shfrytëzohen ekskluzivisht për të arritur qëllimet e theksuara në këtë Statut. Organizata do të angazhohet në aktivitetet ekonomike të përcaktuara me nenin 5 të Ligjit për Ndërmarrjet Sociale.

**Neni 6**

**Konflikti i interesit dhe detyrimi në lojalitet**

1. Asnjë anëtari të organit drejtues nuk i lejohet të marr pjesë në diskutim apo në marrjen e vendimit për çështje kur ai ka interes privat të drejtpërdrejtë ose të tërthortë, personale ose pasurore, të cilat ndikojnë, mund të ndikojnë ose duket sikur ndikojnë në ligjshmërinë, transparencën, objektivitetin dhe paanësinë e tij gjatë ushtrimit të funksionit.

2. Çdo transaksion ndërmjet OJQ-së dhe anëtarëve, të punësuarit, anëtarëve të bordit apo të organizatave të ndërlidhura, kryhet sipas vlerës së tregut ose në kushtet më të favorshme për OJQ-në.

3. Të gjithë anëtarët dhe të punësuarit tjerë të një OJQ-je, obligohen që të tregojnë lojalitet ndaj OJQ-së, të mbrojnë fshehtësinë e informatave jo-publike dhe interesat e OJQ-së, si dhe të ushtrojnë detyrat dhe përgjegjësitë e tyre me mirëbesim dhe kujdes.

**Neni 7**

**Transaksionet financiare të Fondacionit**

Të gjitha të ardhurat dhe shpenzimet e fondacionit, kryhen nëpërmjet institucioneve financiare të licencuara nga BQK në llogaritë bankare të hapura në emër të fondacionit, përveç përjashtimeve të lejuara me legjislacionin në fuqi.

**Neni 8**

**Ndalimi i mbledhjes së fondeve, fushatave dhe mbështetjes së kandidatëve dhe partive politike**

Organizata nuk mund të angazhohet në mbledhje fondesh ose në fushata për të mbështetur partitë politike ose kandidatët për funksione politike dhe as nuk mund të propozoj, regjistroj kandidatë për poste politike.

1. **QËLLIMI DHE FUSHËVEPRIMI I FONDACIONIT**

**Neni 9**

**Qëllimi i Fondacionit**

1. Fondacioni është themeluar me qëllim të:

(*të shkruhet qëllimi i themelimit të fondacionit i cili duhet të jetë identik si në sistem elektronik).*

***[(shpjegimi i qëllimeve të organizatës) Në këtë pjesë cekni edhe kategoritë e personave me disavantazh për tu integruar në tregun e punës të cilave Organizata synon tu ofrojë mbështetje punësimi në përputhje mëkresat e Nenit 5 dhe 6 të Ligjit për Ndërmarrje Sociale.]***

**Neni 10**

**Fushëveprimi i Fondacionit**

1. Ky Fondacion themelohet me qellim të funksionimit si ndërmarrje sociale dhe do të ushtroj këto aktivitete:

* 1. Aktivitetet e Ndërmarrjes sociale të Kategorisë A:

***[ listoni nëse është e aplikueshme ..........***

***Në këtë pjesë duhet të listoni fushën e veprimtarisë së organizatës, në njërën ose në disa nga fushat e aktiviteteve të përcaktuara me nenin 5 të ligjit për Ndërmarrje Sociale, varësisht për atë se për çfarë qëllimesh themelohet organizata si në vijim:***

1. ***asistencë sociale dhe mbështetje për strehim;***
2. ***ndihma familjare dhe kujdes familjar;***
3. ***shërbime shëndetësore dhe kujdes i infermierisë në shtëpi;***
4. ***ofrimi i shërbimeve ditore dhe kujdesi në shtëpi për personat me aftësi të kufzuara mendore, shqisore dhe fzike;***
5. ***përkrahje dhe rehabilitim të personave me aftësi të kufzuara;***
6. ***shërbime të kujdesit të përditshëm dhe kujdesit rezidencial për fëmijët me aftësi të kufzuara;***
7. ***shërbime të kujdesit ditor në shtëpi dhe shërbime rezidenciale për personat e***
8. ***moshuar;***
9. ***shërbimet që ofrohen për ri- integrimin e personave të dhunuar gjatë luftës;***
10. ***shërbimet që ofrohen për ri- integrimin e viktimave të trafkimit, abuzimit dhe dhunës në familje dhe ri-integrimin e të rinjve delikuent;***
11. ***shërbime dhe trajtime psikosociale të rasteve të abuzimit me substanca që***
12. ***shkaktojnë varësi;***
13. ***arsimim dhe aftësim profesional dhe shërbime të transportit për personat me aftësi të kufzuara;***
14. ***shërbime të punësimit, trajnimit dhe vetëpunësimit për grupet e cenueshme.***

***Shënim: Në rast se organizata nuk do të merret me asnjërën nga fusha e aktiviteteve të ndërmarrjes së kategorisë A, atëherë kjo listë e mësipërme duhet të fshihet .***

* 1. Aktivitetet e Ndërmarrjes sociale të Kategorisë B:

***[ listoni nëse është e aplikueshme ..........***

***Në këtë pjesë duhet të listoni fushën e veprimtarisë së organizatës, në njërën ose në disa nga fushat e aktiviteteve të përcaktuara me nenin 5 të ligjit për Ndërmarrje Sociale për kategorinë e B të ndërmarrjeve sociale, varësisht për atë se për çfarë qëllimesh themelohet organizata si në vijim:***

1. ***kultivimin, rritjen e erëzave, bimëve aromatike dhe mjekësore;***
2. ***konservimin e frutave dhe perimeve nga ekonomitë familjare që i prodhojnë apo kultivojnë këto produkte në zonat rurale apo urbane;***
3. ***prodhimin dhe përgatitjen e produkteve të prodhuara me dorë si puna e thurjes nga tekstilet, rroba të punës dhe veshmbathje tjera të thurura me grep;***
4. ***prodhimin dhe përgatitjen e produkteve për dekorim të bëra me dorë dhe me makinë;***
5. ***përgatitjen apo prodhimin, mbështjelljen dhe paketimin e mjaltit, frutave, produkteve të perimeve apo produkteve tjera me origjinë bimore apo shtazore;***
6. ***prodhimin, mirëmbajtjen e biçikletave, karrigeve, dhe pajisjeve tjera ndihmëse për personat me aftësi të kufzuar;***
7. ***mbledhjen, përpunimin, shkatërrimin e mbeturinave të parrezikshme dhe seleksionimin e tyre për qëllim të riciklimit;***
8. ***mirëmbajtjen dhe kujdesin për hapësirat publike, monumentet e trashëgimisë kulturore dhe memorialët;***
9. ***mirëmbajtjen dhe kujdesin për pyjet, drunjtë përgjatë rrugëve dhe bimët dekorative në hapësirat publike dhe parqet e ndryshme;***
10. ***shërbimet dhe aktivitetet e turizmit, trashëgimisë kulturore dhe sektorin HOREC (Hotel , Restaurant, Caffe) me pjesëmarrje të kategorive të ndryshme sociale;***
11. ***shërbime dhe aktivitete në trajtimin e kafshëve që konsiderohen si kërcënim për shëndetin publik dhe jetën e njeriut.***

*[Në rast se ndërmarrja sociale themelohet si ndërmarrje sociale e kategorisë B, por në të ardhmen do të merret edhe me aktivitete të ndërmarrjes sociale të kategorisë A, në kuadër të këtij neni duhet të përfshijë edhe këtë tekst në vijim:*

[3. Ndërmarrja do të ushtrojë aktivitetet në kategorinë A si në paragrafin 1 më sipër vetëm nëse do të arrijë të punësoj së paku tridhjetë përqind (30%) të personave nga grupet e cenueshme të parapara me nenin 6 të ligjit për Ndërmarrjet Sociale.]

***Shënim: Nëse organizata juaj nuk do të merret me asnjërën nga fusha e aktiviteteve të ndërmarrjes së kategorisë B, atëherë kjo listë dhe tërë paragrafi 2 si më sipër duhet të fshihet.***

1. **ORGANIZIMI DHE FUNKSIONIMI I BRENDSHËM I FONDACIONIT**

**Neni 11**

**Strukturat Udhëheqëse**

1. Strukturat udhëheqëse të Fondacionit janë:

1.1. Bordi Drejtues (në tekstin e mëtejmë: Bordi) dhe

1.2. Përfaqësuesi i autorizuar dhe trupat e tjerë të angazhuar nga Bordi.

**Neni 12**

**Bordi Drejtues**

1. Bordi është organi më i lartë qeverisës i fondacionit, i cili përbëhet nga të paktën tre anëtarë. Përbërja e parë e Bordit emërohet nga themeluesit. *Bordi në përbërjen e vet duhet të ketë të paktën një anëtarë që përfaqëson të punësuarit nga kategoritë e personave me disavantazh për tu integruar në tregun e punës siç është përcaktuar me ligjin për ndërmarrjet sociale.*

1.1 Në rast se fondacioni themelohet nga personat juridik:

Bordi përbëhet prej përfaqësueseve të deleguar nga personat juridikë në bordin e fondacionit

2. Bordi ka përgjegjësinë më të lartë për politikën dhe çështjet financiare të fondacionit. Në këtë kuadër, Bordi ka kompetencë të zgjedhë dhe të shkarkojë zyrtarët në pozita udhëheqëse të Fondacionit, të aprovojë raportet periodike financiare dhe të punës, të interpretojë dhe ndryshojë Statutin, si dhe të vendosë për bashkimin, ndarjen apo shuarjen e Fondacionit. Këto përgjegjësi nuk mund të delegohen në organet vartëse.

3. Bordi me vendimin e shumicës së anëtarëve të tij, mund të delegojë ndonjë prej përgjegjësive të tij në organin vartës me përjashtim të përgjegjësive të cilat nuk delegohen sipas nenit 31 të Ligjit dhe paragrafit 2 të këtij neni.

**Neni 13**

**Detyrat dhe përgjegjësitë e Bordit Drejtues**

1. Bordi mbikëqyrë punën e përgjithshme të Fondacionit dhe ka përgjegjësi të plotë për çështje të politikave zhvillimore dhe financiare të Fondacionit.

2. Bordi takohet të paktën një (1) herë në vit në Mbledhjen e Përgjithshme Vjetore (MPV), ku shqyrton dhe miraton raportin financiar dhe të veprimtarisë së fondacionit për vitin paraprak, si dhe planin e veprimtarisë së punës dhe aktiviteteve të fondacionit për vitin vijues.

3. Bordi mund të takohet edhe në Mbledhjen e Përgjithshme të Jashtëzakonshme (MPJ), kurdoherë që kërkohet nga gjysma e anëtarëve. Kërkesa për mbledhje të përgjithshme të jashtëzakonshme i drejtohet Kryesuesit të Bordit, i cili lajmëron të gjithë anëtarët për takimin, në pajtim me procedurat e përcaktuara me Rregulloren e brendshme të punës së fondacionit.

4. Përveç kësaj, Bordi ka kompetencat si në vijim:

4.1. përcakton dhe mbikëqyr përmbushjen e ligjshme të qëllimit të Fondacionit;

4.2. përzgjedh anëtarët e Bordit;

4.3. zgjedh dhe shkarkon përfaqësuesin e autorizuar dhe trupat tjerë punues të Fondacionit;

4.4. udhëzon dhe këshillon përfaqësuesin e autorizuar për strategjinë e veprimit të Fondacionit;

4.5. aprovon raportet periodike financiare dhe të punës;

4.6. vendos për bashkim, ndarje apo shuarje të Fondacionit;

*4.7. Ushtron kontroll të plotë dhe të vazhdueshëm mbi plotësimin e kritereve të cekura me Ligjin për Ndërmarrjet Sociale;*

*4.8. Përcakton personat (apo funksionet) përgjegjëse për menaxhim të aktiviteteve sociale në përputhje me kërkesat e Ligjit për Ndërmarrjet Sociale;*

*4.9. Miraton planet biznesore tre (3) vjeçare të ndërmarrjes sociale që përgatiten nga menaxhmenti i ndërmarrjes sociale.*

*4.10. Cakton një (1) apo dy (2) ekspertë të jashtëm me qëllim të kontrollit të ndërmarrjes sociale, kurdo që kjo kërkohet nga një e pesta (1/5) e anëtarëve të ndërmarrjes, apo organet drejtuese të ndërmarrjes sociale më së shumti një herë brenda vitit fiskal me qëllim të monitorimit të realizimit të qëllimit social të ndërmarrjeve sociale. Përzgjedhja e ekspertëve të jashtëm do të bëhet me thirrje të hapur publike dhe sipas kritereve profesionale varësisht nga fusha në të cilën kërkohet ekspertiza.*

**Neni 14**

**Përfundimi para kohe i mandatit të anëtarit të Bordit**

1. Mandati i anëtarit të Bordit pushon para kohe, në rast se:

1.1. dorëhiqet;

1.2. dënohet me vendim të plotfuqishëm gjyqësor për vepër penale;

1.3. përjashtohet nga fondacioni me vendim të Bordit;

1.4. vdes.

1. Në rast të përfundimit të parakohshëm të mandatit të anëtarit të Bordit, si pasojë e njërës nga arsyet e cekura në paragrafin 1 të këtij neni, Bordi zgjedh pasardhësin e tij/saj, për një mandat të plotë.
2. Bordi mund t’i përjashtojanëtarët e Bordit nëse:

3.1. keqpërdor dhe neglizhon pozitën e tij si anëtar i Bordit;

3.2. dëmton interesat e fondacionit tek palët tjera;

3.3. nuk i kryen detyrat, që i janë dhënë nga Bordi;

3.4. vërtetohet se nuk e ka ruajtur konfidencialitetin e diskutimeve dhe dokumenteve zyrtare të fondacionit;

3.5. ka konflikt interesi në përfaqësimin e fondacionit me organizatat e tjera;

3.6. nuk merr pjesë pa arsye në tri (3) herë radhazi në mbledhje të Bordit.

4. Anëtarët e Bordit mund të përjashtohen para përfundimit të mandatit të tyre me votat e dy të tretave (2/3) të të gjithë anëtarëve të Bordit.

**Neni 15**

**Përfaqësuesi i autorizuar**

1. Fondacioni cakton me shkrim përfaqësuesin e autorizuar, i cili është rezident në Republikën e Kosovës, sipas nenit 23 të Ligjit.

2. Bordi zgjedh përfaqësuesin e autorizuar të fondacionit me mandat (\_\_\_) vjeçar me të drejtë të ri-zgjedhjes.

3. Përfaqësuesi i autorizuar i fondacionit ka përgjegjësitë si në vijim:

3.1. përfaqëson fondacionin pranë autoriteteve relevante;

3.2. pranon të gjitha shkresat zyrtare në emër të fondacionit;

3.3. është përgjegjës për informimin e autoriteteve relevante administrative për çfarëdo ndryshimi në fondacion;

3.4. është përgjegjës për hapjen dhe administrimin e llogarisë bankare në emër të fondacionit;

3.5. i raporton Bordit;

4. Përfaqësuesi mund të shkarkohet nga Bordi me dy të tretat **(**2/3) e votave të anëtarëve të tij, në rast se ka bërë shkelje të rëndë të detyrave të punës së tij/saj.

**Neni 16**

**Zyrtari kryesor ekzekutiv**

1. Fondacioni mund të angazhoj edhe persona tjerë për të kryer punë për fondacionin.

2. Zyrtari kryesor ekzekutiv i fondacionit (shëno pozitën nëse ka një te tillë) zgjedhet dhe shkarkohet nga­­­ *Bordi*.

3. Përgjegjësitë e zyrtarit kryesor ekzekutiv të fondacionit janë:

3.1. është përgjegjës për planifikimin, zbatimin dhe koordinimin e punës së gjithmbarshme të fondacionit të përcaktuar me këtë Statut;

3.2. është përgjegjës për administrimin e sistemeve administrative, financiare, logjistike dhe personelit të fondacionit;

3.3. zhvillon procedurat e punësimit, mbikëqyrë marrëdhënien e punës, vlerëson performancën e të punësuarve, dhe ndërprenë marrëdhënien e punës sipas legjislacionit të aplikueshëm në Kosovë;

3.4. siguron zbatimin e vendimeve, politikave dhe masave tjera të Bordit në mënyrë efektive dhe efikase;

3.5. kryen detyrat dhe përgjegjësitë tjera të caktuara nga Bordi, të përcaktuara në këtë statut ose ligjet apo aktet tjera nënligjore në fuqi.

**Neni 17**

**Zgjidhja e mosmarrëveshjeve**

Mosmarrëveshjet ndërmjet anëtarëve, ndërmjet tyre dhe organeve të zgjedhura nga Bordi dhe të punësuarve zgjidhen me mirëkuptim dhe në përputhje me Statutin dhe rregullat e brendshme të fondacionit, në të kundërt çështja zgjidhet nga gjykata kompetente.

**Neni 18**

**Periudhat e Raportimit dhe Viti Financiar**

1. Zyrtarët përgjegjës paraqesin raporte vjetore para Bordit në Mbledhjen e Përgjithshme Vjetore (MPV) ose kurdoherë që kërkohet në një Mbledhje e Përgjithshme e Jashtëzakonshme (MPJ).

2. Viti financiar i organizatës përputhet me vitin kalendarik.

3. Organiziata do të mbaj shënime të kontabilitetit dhe do të përgatis raportet e rregullta financiare në përputhje me standardet e aplikueshme në Republikën e Kosovës, dhe kërkesave të Ligjit për Ndërmarrjet Sociale duke përfshirë edhe aktet nënligjore në zbatim të tij.

1. **DISPOZITAT PËRFUNDIMTARE**

**Neni 19**

**Rregullorja e Punës**

Bordi i fondacionit në pajtim me këtë Statut dhe legjislacionin përkatës në fuqi, aprovon rregullore të punës për mënyrën e vendimmarrjes dhe veprimtarinë e vet.

**Neni 20**

**Shpërbërja**

1. Fondacioni mund të shpërbëhet me vendimin e dy të tretave (2/3) të të gjithë anëtarëve të Bordit.

2. Me rastin e vendosjes për shpërbërjen e fondacionit, Bordi cakton OJQ-në apo OJQ-të e regjistruara në Republikën e Kosovës, që do të marrin pasurinë dhe asetet e mbetura, pasi të jenë paguar borxhet e fondacionit. OJQ-të e zgjedhura duhet të kenë qëllim të njëjtë ose të ngjashme sikurse fondacioni.

**Neni 21**

**Hyrja në fuqi**

1.Ky Statut mund të ndryshohet me dy të tretat (2/3) e votave të Bordit të fondacionit.

2. Ky Statut hyn në fuqi në ditën e miratimit nga Bordi i fondacionit.

Ky Statut është miratuar në: (vendi)\_\_\_\_\_\_\_\_\_\_\_\_ më: \_\_\_\_\_\_\_\_(data)

Nënshkruar nga:\_\_\_\_\_\_\_\_\_\_\_\_\_\_\_\_\_(përfaqësuesi i autorizuar)

*Emri Mbiemri:*